Jombang Santani Khairen

Jombang Santani Khairen atau nan labiah dikana jo namo J.S Khairen iolah saurang panulih novel mudo Indonesia.Chaniago, Hasril (ed). 2023. Ensiklopedia Tokoh 1001 Orang Minang. Padang: UMSB Press. Karyanyo mancakup linteh genre kayak genre patualangan, drama, satia, politiak, horor jo fantasi. Inyo mulai manulih sajak 2013 dan mulai dikana publik jo novel Kami (Bukan) Sarjana Kertas nan manjadi novel paliang larih do Gramedia nan baulang dicetak-cetak. J.S Khairen lahia di Padang, 23 Januari 1991. Apaknyo adolah Khairul Jasmi adolah saurang wartawan sakaliguih Pimred Harian Singgalang dan amaknyo Enizar, guru di MAN 1, Padang.

 Maso Sikolah 
Inyo basikolah di SD Adabiah 2 Padang, lalu SMPN 5 Padanghttps://dapo.kemdikbud.go.id/sekolah/F004045B8C762962818C (Diakses 19 Januari 2024) jo SMAN 10 Padang. Kamapuan manulih alah taasah sajak SMA apolai apaknyo acok juo manulih cerpen, novel dan tantunya manulih barita di surek kaba.

Tahun 2009, inyo masuak kuliah di UI jurusan Manajemen. Salamo di kampus nyo aktif dalam panulisan ilmiah jo jurnalih nan maantaannyo manjadi salah saurang lulusan fakultas tabaik katiko di wisuda tahun 2014. Satalah luluih, J.S Khairen manjadi asisten pribadi Rhenald Kasali lalu mangabdi di Rumah Parubahan nan didirian dosennyo tu. Lalu, inyo malanjuikan dan manggaluti industri kreatif jo bakarajo di Kilau Production (2017-2019) dan layanan streaming punyo Gojek, Goplay (2019-2021) dan parnah manjadi aktor utamo film Humba Dreams nan digarok dan disutradarai Riri Riza dan produser Mira Lesmana nan dirilih tahun 2019.

 Karyo 
J.S Khairen alah manulih babarapo karyo, diantaronyo:

 Karnoe (2013)
 Bunda Lisa (2014)
 9 Keping Surat (2016)
 Rinduku Sederas Hujan Sore Itu (2017)
 30 Paspor di Kelas Profesor (trilogi 2014-2016)
 Kami (Bukan) Sarjana Kertas (2019)
 Kami (Bukan) Jongos Berdasi (2019)
 Melangkah (2020)
 Kami (Bukan) Generasi Bac*t (2020)
 Kami (Bukan) Fakir Asmara (2021) 
 Hal yang Tak Kau Bawa Pergi Saat Meninggalkanku (2022)
 Kado Terbaik (2022)
 Bungkam Suara (2022)
 Sengketa Mayat (2022)
 Kami (Bukan) Kelas Menengah Ngehe (lagi dikarajoan)https://twitter.com/JS_Khairen/status/1413470921902362626 (Diakses 19 Januari 2024)

 Rujuakan